                              EUROPSKA
                              KOMISIJA
                                                      Bruxelles, 3.6.2015.
                                                      COM(2015) 248 final
                                                      ANNEX 1
                                           PRILOG
                                   Prijedlogu Odluke Vijeća
      o utvrđivanju stajališta koje treba zauzeti u ime Europske unije u odgovarajućim
    odborima Gospodarske komisije Ujedinjenih naroda za Europu u vezi s prijedlozima
    izmjena pravilnikâ UN-a br. 14, 17, 28, 29, 41, 49, 51, 54, 59, 80, 83, 95, 100, 101, 107,
   109, 117, 134 i 135, o novom pravilniku UN-a o sigurnosti električnih vozila kategorije L
              i o izmjenama Konsolidirane rezolucije o konstrukciji vozila (R.E.3)
HR                                                                                HR
 ---pagebreak---                                                       PRILOG
   Prijedlog dodatka 6 nizu izmjena 07 Pravilnika br. 14 (sidrišta sigurnosnih
                                                                                ECE/TRANS/WP.29/2015/46
   pojaseva)
   Prijedlog dodatka 3 nizu izmjena 08 Pravilnika br. 17 (čvrstoća sjedala)       ECE/TRANS/WP.29/2015/47
   Prijedlog dodatka 4 početnom nizu izmjena Pravilnika br. 28 (zvučno
                                                                                ECE/TRANS/WP.29/2015/60
   upozorni uređaji)
   Prijedlog dodatka 3 nizu izmjena 03 Pravilnika br. 29 (kabine gospodarskih
                                                                                ECE/TRANS/WP.29/2015/48
   vozila)
   Prijedlog dodatka 3 nizu izmjena 04 Pravilnika br. 41 (emisija buke
                                                                                ECE/TRANS/WP.29/2015/61
   motocikla)
   Prijedlog dodatka 3 nizu izmjena 06 Pravilnika br. 49 (emisije motora s
   kompresijskim paljenjem i motora s vanjskim izvorom paljenja (na ukapljeni     ECE/TRANS/WP.29/2015/55
   naftni plin ili stlačeni prirodni plin))
   Prijedlozi niza izmjena 03 Pravilnika br. 51 (buka vozila kategorije M i N)    ECE/TRANS/WP.29/2015/62
   Prijedlog dodatka 20 Pravilniku br. 54 (gume za gospodarska vozila i njihove
                                                                                ECE/TRANS/WP.29/2015/66
   prikolice)
   Prijedlog dodatka 1 nizu izmjena 02 Pravilnika br. 59 (zamjenski sustavi za
                                                                                ECE/TRANS/WP.29/2015/63
   smanjenje buke)
   Prijedlog dodatka 1 nizu izmjena 03 Pravilnika br. 80 (čvrstoća sjedala i
                                                                                ECE/TRANS/WP.29/2015/49
   njihovih sidrišta (autobusi))
   Prijedlog dodatka 5 nizu izmjena 06 Pravilnika br. 83 (emisije iz vozila
                                                                                ECE/TRANS/WP.29/2015/56
   kategorije M1 i N1)
   Prijedlog dodatka 1 nizu izmjena 07 Pravilnika br. 83 (emisije iz vozila
                                                                                ECE/TRANS/WP.29/2015/57
   kategorije M1 i N1)
   Prijedlog dodatka 5 nizu izmjena 03 Pravilnika br. 95 (bočni sudar)            ECE/TRANS/WP.29/2015/50
   Prijedlog dodatka 4 nizu izmjena 01 Pravilnika br. 100 (sigurnost baterija
                                                                                ECE/TRANS/WP.29/2015/51
   električnih vozila)
   Prijedlog dodatka 2 nizu izmjena 02 Pravilnika br. 100 (sigurnost baterija
                                                                                ECE/TRANS/WP.29/2015/52
   električnih vozila)
   Prijedlog dodatka 5 nizu izmjena 01 Pravilnika br. 101 (emisije
                                                                                ECE/TRANS/WP.29/2015/58
   CO2 / potrošnja goriva)
   Prijedlog dodatka 2 nizu izmjena 06 Pravilnika br. 107 (vozila kategorija M2 i
                                                                                ECE/TRANS/WP.29/2014/77
   M3)
   Prijedlog dodatka 7 izvornoj inačici Pravilnika br. 109 (obnovljene gume za
                                                                                ECE/TRANS/WP.29/2015/67
   gospodarska vozila i njihove prikolice)
   Prijedlog dodatka 8 nizu izmjena 02 Pravilnika br. 117 (otpor kotrljanja guma,
                                                                                ECE/TRANS/WP.29/2015/65
   buka kotrljanja guma i prianjanje guma na mokroj podlozi)
   Prijedlog dodatka 1 Pravilniku br. [134] (vozila s pogonom na vodik i gorivne
                                                                                ECE/TRANS/WP.29/2015/53
   ćelije)
   Prijedlog dodatka 1 Pravilniku br. [135] (bočni udar u stup)                   ECE/TRANS/WP.29/2015/54
   Prijedlog dodatka 1 nizu izmjena 01 Pravilnika br. [135] (bočni udar u stup)   ECE/TRANS/WP.29/2015/71
   Nacrt Uredbe o sigurnosti električnih vozila kategorije L                      ECE/TRANS/WP.29/2015/69
   Prijedlog izmjena Konsolidirane rezolucije o konstrukciji vozila (R.E.3)       ECE/TRANS/WP.29/2015/35
HR                                                         2                                              HR
 ---documentbreak---                               EUROPSKA
                              KOMISIJA
                                                      Bruxelles, 3.6.2015.
                                                      COM(2015) 248 final
                                                      2015/0124 (NLE)
                                            Prijedlog
                                      ODLUKE VIJEĆA
      o utvrđivanju stajališta koje treba zauzeti u ime Europske unije u odgovarajućim
    odborima Gospodarske komisije Ujedinjenih naroda za Europu u vezi s prijedlozima
    izmjena pravilnikâ UN-a br. 14, 17, 28, 29, 41, 49, 51, 54, 59, 80, 83, 95, 100, 101, 107,
   109, 117, 134 i 135, o novom pravilniku UN-a o sigurnosti električnih vozila kategorije L
              i o izmjenama Konsolidirane rezolucije o konstrukciji vozila (R.E.3)
HR                                                                                HR
 ---pagebreak---                                          OBRAZLOŽENJE
   1.       KONTEKST PRIJEDLOGA
   Gospodarska komisija Ujedinjenih naroda za Europu (UNECE) na međunarodnoj razini
   izrađuje usklađene zahtjeve kojima se nastoje ukloniti tehničke prepreke trgovini motornim
   vozilima među ugovornim strankama Revidiranog sporazuma iz 1958. i osigurati da ta vozila
   pružaju visoku razinu sigurnosti i zaštite okoliša.
   U skladu s Odlukom Vijeća 97/836/EZ od 27. studenoga 1997. Unija je pristupila Sporazumu
   Gospodarske komisije Ujedinjenih naroda za Europu („UNECE”) o prihvaćanju jednakih
   tehničkih propisa za vozila na kotačima, opremu i dijelove koji mogu biti ugrađeni i/ili
   upotrijebljeni u vozilima na kotačima i uvjetima za uzajamno priznavanje homologacija
   dodijeljenih na temelju tih propisa („Revidirani sporazum iz 1958.”), a u skladu s Odlukom
   Vijeća 2000/125/EZ od 31. siječnja 2000. o sklapanju Sporazuma o donošenju globalnih
   tehničkih propisa za vozila na kotačima, opremu i dijelove koji mogu biti ugrađeni i/ili
   upotrijebljeni u vozilima na kotačima („Usporedni sporazum”), Unija je pristupila
   Usporednom sporazumu.
   Sastanci WP29 UNECE-a, Svjetskog foruma za usklađivanje pravilnika o vozilima, održavaju
   se triput, u ožujku, lipnju i studenome svake kalendarske godine. Na svakom se sastanku
   donose novi pravilnici UN-a i izmjene postojećih pravilnika UN-a ili globalnih tehničkih
   pravilnika (GTP) UN-a kako bi se omogućio tehnički napredak. Prije svakog sastanka WP29
   te izmjene donosi jedna od šest radnih skupina koje djeluju u okviru WP29.
   Zatim se na sastanku WP29 održava konačno glasovanje za donošenje izmjena, dodataka i
   ispravaka, uz uvjet da je postignut kvorum i da je prisutna kvalificirana većina ugovornih
   strana. EU je ugovorna stranka dvaju sporazuma (sporazuma iz 1958. i sporazuma iz 1998.) u
   okviru WP29. Svaki se put priprema Odluka Vijeća, takozvana „mega odluka”, koja sadržava
   popis izmjena, dodataka i ispravaka te kojom se Komisiju ovlašćuje za glasanje u ime Unije
   na svakom sastanku WP29.
   Ovom se Odlukom Vijeća utvrđuje stajalište Unije pri glasovanju o izmjenama, dodacima i
   ispravcima o kojima će se glasovati na sastanku WP29 u lipnju 2015., koji će se održati od 23.
   do 26. lipnja 2015.
   2.       REZULTATI SAVJETOVANJA SA ZAINTERESIRANIM STRANAMA I
            PROCJENE UTJECAJA
   Održana su savjetovanja s Tehničkim odborom za motorna vozila i uzete su u obzir primjedbe
   stručnjaka iz država članica.
   3.       PRAVNI ELEMENTI PRIJEDLOGA
           Sažetak predloženog djelovanja
   Prijedlogom se utvrđuje stajalište Unije pri glasovanju o izmjenama pravilnikâ UN-a br. 14,
   17, 28, 29, 41, 49, 51, 54, 59, 80, 83, 95, 100, 101, 107, 109, 117, 134 i 135, o novom
HR                                                 2                                              HR
 ---pagebreak---    pravilniku UN-a o sigurnosti električnih vozila kategorije L i o izmjenama Konsolidirane
   rezolucije o konstrukciji vozila (R.E.3).
            Pravna osnova
   Pravna osnova za ovaj prijedlog je članak 114. u vezi s člankom 218. stavkom 9. Ugovora o
   funkcioniranju Europske unije.
            Načelo supsidijarnosti
   Samo Unija može glasovati za međunarodne instrumente poput prijedloga pravilnikâ UN-a,
   izmjena pravilnikâ UN-a i nacrta globalnih tehničkih pravilnika te njihovo uvrštenje u sustav
   homologacije tipa motornih vozila Unije. Time se ne sprečava samo rascjepkanost unutarnjeg
   tržišta nego se i osiguravaju jednake zdravstvene i sigurnosne norme diljem Unije.
   Omogućuju se i prednosti ekonomije razmjera: proizvodi se mogu izrađivati za cijelo tržište
   Unije te čak i za međunarodno tržište, umjesto da ih se prilagođava kako bi bili u skladu s
   nacionalnom homologacijom tipa za svaku državu članicu.
   Zato je prijedlog u skladu s načelom supsidijarnosti.
            Načelo proporcionalnosti
   Ovom se Odlukom Vijeća ovlašćuje Komisiju da glasuje u ime Unije te je ona odgovarajući
   instrument u skladu s člankom 5. stavkom 1. Odluke Vijeća 97/836/EZ za utvrđivanje
   zajedničkog stajališta EU-a u UNECE-u pri glasovanju o radnim dokumentima predloženima
   u dnevnom redu sastanka WP29. Ovaj je prijedlog stoga u skladu s načelom proporcionalnosti
   jer se njime ne zahtijeva izlaženje iz okvira nužnog da bi se ostvarili ciljevi osiguranja
   pravilnog funkcioniranja unutarnjeg tržišta, a njime se pritom pruža i visoka razina javne
   sigurnosti i zaštite.
            Izbor instrumenata
   U skladu s člankom 218. stavkom 9. UFEU-a potrebna je odluka Vijeća kako bi se utvrdila
   stajališta koja treba zauzeti u ime Unije u tijelu osnovanom na temelju međunarodnog
   sporazuma.
HR                                                3                                              HR
 ---pagebreak---                                                                   2015/0124 (NLE)
                                                       Prijedlog
                                                ODLUKE VIJEĆA
          o utvrđivanju stajališta koje treba zauzeti u ime Europske unije u odgovarajućim
        odborima Gospodarske komisije Ujedinjenih naroda za Europu u vezi s prijedlozima
     izmjena pravilnikâ UN-a br. 14, 17, 28, 29, 41, 49, 51, 54, 59, 80, 83, 95, 100, 101, 107, 109,
       117, 134 i 135, o novom pravilniku UN-a o sigurnosti električnih vozila kategorije L i o
                    izmjenama Konsolidirane rezolucije o konstrukciji vozila (R.E.3)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114., u vezi
   s člankom 218. stavkom 9.,
   uzimajući u obzir prijedlog Europske komisije,
   budući da:
   (1)      Unija je u skladu s Odlukom Vijeća 97/836/EZ1 pristupila Sporazumu Gospodarskog
            povjerenstva Ujedinjenih naroda za Europu (UNECE) o donošenju jedinstvenih tehničkih
            propisa za cestovna vozila, opremu i dijelove koje je moguće ugraditi u i/ili koristiti na
            cestovnim vozilima i uvjetima uzajamnog priznavanja homologacija dodijeljenih na
            temelju takvih propisa („Revidirani sporazum iz 1958.”).
   (2)      U skladu s Odlukom Vijeća 2000/125/EZ2 Unija je pristupila Sporazumu o donošenju
            globalnih tehničkih propisa za vozila na kotačima, opremu i dijelove koji mogu biti
            ugrađeni i/ili upotrijebljeni u vozilima na kotačima („Usporedni sporazum”).
   (3)      Direktivom 2007/46/EZ Europskog parlamenta i Vijeća3 zamijenjeni su sustavi
            homologacije država članica postupkom homologacije Unije te je uspostavljen usklađeni
            okvir s administrativnim odredbama i općim tehničkim zahtjevima za sva nova vozila,
            sustave, sastavne dijelove i zasebne tehničke jedinice. Tom su se Direktivom pravilnici
            UN-a uvrstili u sustav homologacije tipa EU-a, kao zahtjevi za homologaciju tipa ili kao
   1
            Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu
            Gospodarske komisije Ujedinjenih naroda za Europu o donošenju jednakih tehničkih propisa za vozila na
            kotačima, opremu i dijelove koji se mogu ugraditi i/ili upotrijebiti na vozilima na kotačima i uvjetima za
            uzajamno priznavanje homologacija dodijeljenih na temelju tih propisa („Revidirani Sporazum iz 1958.”)
            (SL L 346, 17.12.1997., str. 78.).
   2
            Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih
            propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na
            kotačima („Usporedni sporazum”) (SL L 35, 10.2.2000., str. 12.).
   3
            Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju
            motornih vozila i njihovih prikolica te sustava, sastavnih dijelova i zasebnih tehničkih jedinica
            namijenjenih za takva vozila (Okvirna direktiva) (SL L 263, 9.10.2007., str. 1.).
HR                                                        4                                                           HR
 ---pagebreak---            alternative zakonodavstvu Unije. Od donošenja te Direktive pravilnici UN-a sve se češće
           uključuju u zakonodavstvo Unije u okviru homologacije tipa EU-a.
   (4)     S obzirom na iskustvo i tehnički napredak potrebno je prilagoditi zahtjeve koji se odnose
           na određene elemente ili značajke obuhvaćene pravilnicima UN-a br. 14, 17, 28, 29, 41,
           49, 51, 54, 59, 80, 83, 95, 100, 101, 107, 109, 117, 134 i 135 te Konsolidiranom
           rezolucijom o konstrukciji vozila (R.E.3).
   (5)     Radi usklađivanja relevantnih odredbi o sigurnosti za homologaciju tipa motornih vozila,
           potrebno je donijeti novi pravilnik UN-a o električnim vozilima kategorije L. Treba
           donijeti i izmjene Konsolidirane rezolucije o konstrukciji vozila (R.E.3) zbog prilagodbe
           tehničkom napretku.
   (6)     Stoga je potrebno utvrditi stajalište koje treba zauzeti u ime Unije u Upravnom odboru
           Revidiranog sporazuma iz 1958. te u Izvršnom odboru Usporednog sporazuma u pogledu
           donošenja tih akata UN-a,
   DONIJELO JE OVU ODLUKU:
                                                Članak 1.
   Stajalište koje treba zauzeti u ime Unije na sastanku Upravnog odbora Revidiranog sporazuma iz
   1958. te Izvršnog odbora Usporednog sporazuma od 23. do 26. lipnja 2015. jest da se glasa u
   korist akata UN-a navedenih u Prilogu ovoj Odluci.
                                                Članak 2.
   Ova Odluka stupa na snagu na dan donošenja.
   Sastavljeno u Bruxellesu
                                                 Za Vijeće
                                                 Predsjednik
                                                 Donald Tusk
HR                                                 5                                               HR


               EUROPSKA KOMISIJA
            Bruxelles, 14.4.2016.
            COM(2016) 210 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji (zahtjev iz Grčke – EGF/2015/011 GR/Supermarket Larissa)

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Grčka je 26. studenoga 2015. podnijela zahtjev EGF/2015/011 GR/Supermarket Larissa za financijski doprinos iz EGF-a, nakon otpuštanja
                  2
                u poduzeću Supermarket Larissa ABEE u Grčkoj.

               3.Nakon ocjene tog zahtjeva Komisija je u skladu sa svim primjenjivim odredbama Uredbe o EGF-u donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za dodjelu sredstava iz EGF-a

                        EGF/2015/011 GR/Supermarket Larissa

                        Država članica

                        Grčka

                        Predmetna regija / predmetne regije (razina NUTS
                           3
                         2)

                        Srednja Makedonija
                           (Κεντρική Μακεδονία) (EL12)
                           Tesalija
                           (Θεσσαλία) (EL14)

                        Datum podnošenja zahtjeva

                        26. studenoga 2015.

                        Datum potvrde primitka zahtjeva

                        1. prosinca 2015.

                        Datum podnošenja zahtjeva za dodatne informacije

                        10. prosinca 2015.

                        Rok za dostavu dodatnih informacija

                        21. siječnja 2016.

                        Rok za dovršetak ocjene

                        14. travnja 2016.

                        Intervencijski kriterij

                        Članak 4. stavak 1. točka (a) Uredbe o EGF-u

                        Primarno poduzeće

                        Supermarket Larissa ABEE

                        Broj predmetnih poduzeća

                        1

                        Sektor gospodarske djelatnosti

                        (odjeljak NACE Rev. 2)
                           4

                        Odjeljak 47 („Trgovina na malo, osim trgovine motornim vozilima i motociklima”)

                        Broj podružnica, dobavljača i daljnjih proizvođača

                        0

                        Referentno razdoblje (četiri mjeseca):

                        3. svibnja 2015. – 3. rujna 2015.

                        Broj otpuštanja tijekom referentnog razdoblja (a)

                        557

                        Broj otpuštanja prije ili nakon referentnog razdoblja (b)

                        0

                        Ukupni broj otpuštanja (a + b)

                        557

                        Ukupni broj prihvatljivih korisnika

                        557

                        Ukupni broj ciljanih korisnika

                        557

                        Broj ciljanih mladih osoba koje nisu zaposlene, ne školuju se i ne osposobljavaju (NEET-ovi)

                        543

                        Proračun za usluge prilagođene potrebama (EUR)

                        10 530 000

                        Proračun za provedbu EGF-a
                           5
                         (EUR)

                        250 000

                        Ukupni proračun (EUR)

                        10 780 000

                        Doprinos iz EGF-a (60 %) (EUR)

                        6 468 000

               OCJENA ZAHTJEVA

               Postupak

               4.Grčka je podnijela zahtjev EGF/2015/011 GR/Supermarket Larissa 26. studenoga 2015., u roku od 12 tjedana od datuma na koji su ispunjeni intervencijski kriteriji utvrđeni člankom 4. Uredbe o EGF-u. Komisija je 1. prosinca 2015. potvrdila primitak zahtjeva te je 10. prosinca 2015., unutar roka od dva tjedna od podnošenja zahtjeva, od Grčke zatražila dostavljanje dodatnih informacija. Te su dodatne informacije dostavljene u roku od šest tjedana. Rok od 12 tjedana od dana primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 14. travnja 2016.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 557 radnika
                  6
                otpuštenih iz poduzeća Supermarket Larissa ABEE. To poduzeće posluje u gospodarskom sektoru koji je razvrstan u odjeljak 47 NACE Rev. 2 („Trgovina na malo, osim trgovine motornim vozilima i motociklima”). Do otpuštanja u poduzeću Supermarket Larissa došlo je u regijama Srednja Makedonija (Κεντρική Μακεδονία) (EL12) i Tesalija (Θεσσαλία) (EL14) razine NUTS 2.

               Intervencijski kriteriji

               6.Grčka je podnijela zahtjev na temelju intervencijskog kriterija iz članka 4. stavka 1. točke (a) Uredbe o EGF-u kojim se zahtijeva da je najmanje 500 radnika proglašenih viškom u referentnom razdoblju od četiri mjeseca, u poduzeću u državi članici, uključujući radnike proglašene viškom kod dobavljača i daljnjih proizvođača i/ili samozaposlene osobe koje su prestale sa svojom djelatnošću.

               7.Za ovaj je zahtjev referentno razdoblje od četiri mjeseca trajalo od 3. svibnja 2015. do 3. rujna 2015. Tijekom referentnog razdoblja u poduzeću Supermarket Larissa ABEE otpušteno je 557 radnika.

               Izračun broja otpuštanja i prestanaka djelatnosti

               8.Otpuštanja tijekom referentnog razdoblja izračunana su od dana stvarnog raskida ugovora o radu ili njegova isteka.

               Prihvatljivi korisnici

               9.Ukupni broj prihvatljivih korisnika iznosi 557.

               Poveznica između otpuštanja i svjetske financijske i gospodarske krize o kojoj se govori u  Uredbi (EZ) br. 546/2009

               10.Kako bi se uspostavila veza između otpuštanja i svjetske financijske i gospodarske krize o kojoj se govori u  Uredbi (EZ) br. 546/2009, Grčka tvrdi da je grčko gospodarstvo bilo u dubokoj recesiji šest uzastopnih godina (od 2008. do 2013.). Prema ELSTAT-u, grčkom tijelu za statistiku, grčki se BDP od 2008. smanjio za 25,7 postotnih bodova, javna potrošnja za 21 postotni bod, a privatna potrošnja za 32,3 postotna boda, dok se nezaposlenost povećala za 19 postotnih bodova.

               11.Osim toga, zbog pada BDP-a proširio se jaz između grčkog BDP-a po glavi stanovnika i BDP-a po glavi stanovnika u EU-u, čime je poništen napredak prema ostvarenju gospodarske konvergencije koju je Grčka uspostavila u razdoblju od 1995. do 2007.

               12.Nadalje, kako bi mogla otplaćivati strani dug, grčka vlada od 2008. provodi nepopularne mjere kao što su povećanje poreznih stopa, racionalizacija javnih izdataka i smanjenje plaća zaposlenika u javnom sektoru. Plaće su se smanjivale i u privatnom sektoru u pokušaju da se poveća konkurentnost grčkog gospodarstva.

               13.Od 2008. godine tisuće poduzeća prestalo je s radom te su zatvorena, zbog čega su njihovi zaposlenici otpušteni, a tisuće su samozaposlenih osoba prestale sa svojom djelatnošću, što je pridonijelo prethodno spomenutom naglom povećanju nezaposlenosti.

               14.Neposredni učinak nižih prihoda bio je pad potrošnje. Potrošnja kućanstava u Grčkoj 2009. je obilježena istim negativnim trendom kao i u EU-27. U 2010., 2011. i 2013. došlo je do oporavka u potrošnji kućanstava na razini EU-27. Potrošnja kućanstava u Grčkoj smanjivala se od početka financijske i gospodarske krize te su brojke iz godine u godinu u razdoblju od 2008. do 2013. bile sve lošije.

               Potrošnja kućanstava
                  (% promjena u usporedbi s prethodnom godinom)

                        2008.

                        2009.

                        2010.

                        2011.

                        2012.

                        2013.

                        EU-27

                        0,9

                        - 0,6

                        1,0

                        0,2

                        - 0,5

                        0,1

                        Grčka

                        2,9

                        - 0,3

                        - 6,8

                        - 7,2

                        - 8,9

                        - 5,6

                        Izvor: Eurostat
                           7

               15.Prema studiji INE-GSEE-a
                  8
                objavljenoj u srpnju 2014., tri od četiri radnika ili zaposlenika izjavila su da im je zbog smanjenja plaće razina dohotka u 2014. bila manja nego u prethodnoj godini. Osim toga, 38 % ispitanika je, smatrajući da će im se plaće dodatno smanjiti u sljedećem tromjesečju, u skladu s time smanjilo svoje izdatke.

               16.Tijekom razdoblja od 2009. do 2015. pokazatelj povjerenja potrošača (ponderirani postotak pozitivnih i negativnih odgovora) bio je negativan. Pokazatelj se znatno pogoršao tijekom prve tri godine (–46 (2009.), –63 (2010.), –74 (2011.)), a najgori je rezultat zabilježen 2012. (–75). Povjerenje potrošača otada je ponovno raslo te se pokazatelj gotovo vratio na vrijednosti iz 2009.: (–49 za razdoblje od 2014. do 2015.).

               17.Prema izvješću ELSTAT-a o dohotcima kućanstava i životnim uvjetima, 23 % Grka živjelo je ispod praga siromaštva
                  9
                u 2012.

               18.Do sada je u sektoru maloprodaje podneseno još pet zahtjeva za dodjelu sredstava iz EGF-a
                  10
                i svi su se temeljili na svjetskoj financijskoj i gospodarskoj krizi.

               Događaji koji su doveli do otpuštanja i prestanka djelatnosti

               19.Prema grčkim tijelima, uzroci su tih otpuštanja stečaj i zatvaranje poduzeća. Do bankrota poduzeća došlo je uglavnom iz dva razloga: 1. smanjenje raspoloživih prihoda kućanstava zbog povećanja poreznog opterećenja, smanjenje plaća zaposlenika u privatnom i javnom sektoru i rast nezaposlenosti, što je dovelo do velikog pada kupovne moći; 2. drastično smanjenje zajmova poduzećima i pojedincima zbog manjka likvidnosti grčkih banaka. Prema Grčkoj središnjoj banci godišnja stopa rasta  zajmova odobrenih kućanstvima i poduzećima (ne uključujući financijska društva) negativna je od 2010. zbog manjka likvidnosti grčkih banaka.

               20.Grupa malih prodavaonica prehrambenih proizvoda u prefekturi Larissa 1986. osnovala je zadrugu (Supermarket Larissa). Zadruga je brzo rasla te su se otvarale nove prodavaonice,a novi radnici - vlasnici uključivali su se u zadrugu. Poduzeće je u konačnici obuhvaćalo 42 prodavaonice i 600 radnika, što zaposlenika, što radnika-vlasnika. Uspješan razvoj zadruge prekinut je gospodarskom i financijskom krizom.

               21.Zbog smanjenja kupovne moći grčkih kućanstava uslijed pada grčkog gospodarstva od početka gospodarske i financijske krize pala je potražnja za svim proizvodima, čak i onim najosnovnijim. Nakon pada koji je trajao pet godina za redom,  obujam trgovine na malo hranom, pićem i duhanom 2015. je bio manji za više od 30 % od obujma iz 2008., s početka krize.

               Obujam trgovine na malo hranom, pićem i duhanom u Grčkoj
                  (godišnje promjene postotka)

                        2009.

                        2010.

                        2011.

                        2012.

                        2013.

                        2014. – 2015.
                           11

                        Hrana – pića – duhan
                           12

                        – 6,1

                        – 5,5

                        –6,0

                        –9,0

                        –9,1

                        0,4

                        Izvor: ELSTAT

               22.Prodaja poduzeća Supermarket Larissa bilježila je pad kao i grčko gospodarstvo te je u 2013. prodaja bila 24 % niža nego u 2009.

               Supermarket Larissa ABEE
                  (prihodi od prodaje – milijuni EUR)

                        2009.

                        2010.

                        2011.

                        2012.

                        2013.

                        67,6

                        66,9

                        64,5

                        58,6

                        51,6

               23.Kako bi se prilagodilo stanju na tržištu, poduzeće je primijenilo neke mjere štednje, kao što su smanjenja plaća (– 30 %), ponovno pregovaranje o cijenama najma, odgađanje datuma dospijeća računa, ponuda jeftinijih proizvoda, smanjenja troškova poslovanja (npr. skraćivanje uporabe rasvjete u prodavaonicama), itd. Međutim, poduzeće se nije moglo nositi sa svojim gubitcima te je naposljetku moralo zatvarati prodavaonice jednu za drugom tijekom drugog tromjesečja 2014. Do zatvaranja poduzeća i naknadnih otpuštanja naposljetku je došlo godinu dana kasnije (drugo tromjesečje 2015.) kada je sud donio presudu o zahtjevu za stečajni postupak koji je podnio dobavljač poduzeća Supermarket Larissa.

               Predviđene posljedice otpuštanja na lokalno, regionalno ili nacionalno gospodarstvo i zaposlenost

               24.Grčka tijela tvrde da će otpuštanja u poduzeću Supermarket Larissa dodatno negativno utjecati na situaciju u pogledu nezaposlenosti, koja se već pogoršala zbog gospodarske i financijske krize te se čini posebno osjetljivom. Grčka ima najveću stopu nezaposlenosti među državama članicama EU-a te petu najveću stopu nezaposlenosti na svijetu
                  13
               .

               Stopa nezaposlenosti

                     Izvor: Eurostat
                  14
                i ELSTAT

               25.Osim toga, dugovi poduzeća Supermarket Larissa trećim stranama procjenjuju se na otprilike 33,5 milijuna EUR. Smatra se da to osobito utječe na dobavljače poduzeća, što dovodi do kaskadnih stečajnih postupaka i dodatnih otpuštanja.

               26.Većina je otpuštanja (97,5 %) zabilježena u Tesaliji, u regiji Larissa (EL142) razine NUTS 3. Stanje na tržištu rada u Tesaliji, za koje se činilo da je nešto bolje od nacionalnog prosjeka (51,8 % naspram 50,8  % u 2012. i 49,6 % naspram 48,8 % u 2013.), bilo je nešto gore u 2014. (49 % naspram 49,4 %)
                  15
               . Nadalje, regija je obilježena manjkom ponude radnih mjesta u usporedbi s velikim brojem osoba koje traže posao. U Tesaliji je stoga 73,5 % nezaposlenih osoba nezaposleno duže od 12 mjeseci
                  16
               .

               Ciljani korisnici i predložena djelovanja

               Ciljani korisnici

               27.Očekuje se da će svi otpušteni radnici biti obuhvaćeni mjerama. U nastavku se nalazi podjela tih radnika po spolu, državljanstvu i dobnoj skupini:

                        Kategorija

                        Broj
                           ciljanih korisnika

                        Spol:

                        muškarci:

                        194

                        (34,8 %)

                        žene:

                        363

                        (65,2 %)

                        Državljanstvo:

                        građani EU-a:

                        556

                        (99,8 %)

                        državljani zemalja koje nisu članice EU-a:

                        1

                        (0,2 %)

                        Dobna skupina:

                        15 – 24 godine:

                        0

                        (0,0 %)

                        25 – 29 godina:

                        50

                        (9,0 %)

                        30 – 54 godine:

                        479

                        (86,0 %)

                        55 – 64 godine:

                        28

                        (5,0 %)

                        stariji od 64 godine:

                        0

                        (0,0 %)

               28.Grčka će tijela usto osigurati usluge prilagođene potrebama koje će se sufinancirati iz EGF-a za do 543 mladih koji nisu zaposleni, ne školuju se i ne osposobljavaju (NEET-ovi) te su mlađi od 30 godina na dan podnošenja zahtjeva, jer je do svih navedenih otpuštanja iz stavka 5. došlo u regijama Tesalija T(Θεσσαλία) (EL14) i Srednja Makedonija (Κεντρική Μακεδονία) (EL12) razine NUTS 2, koje su prihvatljive u okviru Inicijative za zapošljavanje mladih.

               29.Ukupan predviđeni broj ciljanih korisnika za koje se očekuje da će sudjelovati u mjerama, uključujući NEET-ove, stoga iznosi 1100.

               Prihvatljivost predloženih djelovanja

               30.Usluge prilagođene potrebama koje će se osigurati otpuštenim radnicima i NEET-ovima sastoje se od sljedećih djelovanja:

               –Profesionalno usmjeravanje: Ova popratna mjera, koja će biti na raspolaganju svim sudionicima, obuhvaća sljedeće faze:

               1. Informacije upućene NEET-ovima. Za razliku od ciljanih radnika koji su već određeni (bivši zaposlenici i radnici-vlasnici poduzeća Supermarket Larissa), grupu ciljanih NEET-ova tek treba odrediti. Pored ostalih kriterija grčka će tijela pri odabiru ciljanih NEET-ova uzeti u obzir kriterije koji su usklađeni s kriterijima uključenima u plan za provedbu grčkog programa Jamstva za mlade (tj. mladi kojima prijeti isključenost, razina prihoda kućanstva, razina obrazovanja, trajanje nezaposlenosti itd.), kao i iskaz interesa. U tu svrhu planiraju pokrenuti informativne kampanje posebno usmjerene na NEET-ove.

               2. Obuhvaćenost i registracija. Prva mjera koja je osigurana svim korisnicima (radnicima i NEET-ovima) uključuje informacije o dostupnim uslugama i programima osposobljavanja te o vještinama i zahtjevima u pogledu osposobljavanja.

               3. Dokument s osobnim podatcima i podatcima o kvalifikacijama. Tom se mjerom radnicima i NEET-ovima želi pomoći u utvrđivanju vlastitih prednosti, nedostataka i mogućnosti s obzirom na njihove interese, kako bi utvrdili realističan plan razvoja karijere.  Nakon tih procjena sastavlja se dokument koji sadrži osobne podatke i podatke o kvalifikacijama, kojim se određuje pojedinačni projekt i plan djelovanja.

               4. Pomoć pri traženju zaposlenja i profesionalno savjetovanje. Ona uključuje: 1. osposobljavanje u horizontalnim pitanjima kao što je razvoj socijalnih vještina, prilagodba novim situacijama, donošenje odluka, 2. pomoć pri traženju zaposlenja, uključujući informacije o dostupnim poslovima, aktivno traženje prilika za zaposlenje u lokalnom i regionalnom području, tehnike traženja zaposlenja i osposobljavanje za pisanje životopisa i molbi te pripremanje za razgovor za posao, 3. profesionalno savjetovanje: savjetnici će otpuštenim radnicima i NEET-ovima osigurati strukovno usmjeravanje i uputiti ih na određene ponude poslova.

               5. Savjeti za zapošljavanje. Savjetnici će biti na raspolaganju radnicima i NEET-ovima i za vrijeme provedbe programa osposobljavanja i pojedinačnih planova za ponovno uključivanje u rad. Sudionicima koji su zainteresirani za pokretanje posla pružit će se općenita potpora i savjetovanje o poduzetništvu u okviru mjere profesionalnog usmjeravanja.

               6. Praćenje. Ta mjera uključuje praćenje sudionika tijekom šest mjeseci nakon prestanka provedbe mjera. Ta će se mjera provesti o trošku države članice.

               –Osposobljavanje, prekvalifikacija i strukovno osposobljavanje. Mjera se sastoji od toga da se radnicima i NEET-ovima osiguraju tečajevi strukovnog osposobljavanja u skladu s njihovim potrebama utvrđenima tijekom profesionalnog savjetovanja, i to u područjima i sektorima s dobrim izgledima za razvoj u skladu s prepoznatim potrebama na tržištu rada. Tečajeve osposobljavanja isto bi se tako moglo nadopuniti pripravništvima.

               –Doprinos pokretanju poduzeća. Radnici ili NEET-ovi koji pokreću vlastito poduzeće dobit će do 15 000 EUR kao doprinos za pokrivanje troškova osnivanja. U Grčkoj je pristup financiranju jedna od najvećih poteškoća s kojima se poduzetnici susreću prilikom pokretanja poduzeća. Banke zbog manjka likvidnosti odbijaju većinu kreditnih zahtjeva. Cilj je te mjere navedenom financijskom potporom promicati poduzetništvo. Doprinos će se isplaćivati u ratama nakon što se ostvare određene ključne etape, kao što je izrada poslovnog plana, osnivanje poduzeća, itd. Budući da znatan broj ciljanih korisnika ima iskustva kao članovi/radnici-vlasnici zadruge, grčka tijela smatraju vrlo vjerojatnim da će neka od novih poduzeća imati oblik društvenih zadruga te će na taj način biti prihvatljiva za dobivanje pomoći temeljem grčkog zakona o socijalnom gospodarstvu i socijalnom poduzetništvu
                  17
               .

               –Naknada za sudjelovanje i osposobljavanje. Za pokrivanje troškova nastalih za vrijeme sudjelovanja u mjeri profesionalnog usmjeravanja korisnici će dobiti 50 EUR po danu sudjelovanja, dok će za osposobljavanje naknada iznositi 6 EUR po satu.

               –Naknada za mobilnost. Radnici ili NEET-ovi koji prihvate posao zbog kojeg moraju promijeniti boravište dobit će paušalni iznos od 2000 EUR za pokrivanje nužnih izdataka.

               31.Navedena predložena djelovanja predstavljaju aktivne mjere na tržištu rada u okviru prihvatljivih djelovanja utvrđenih člankom 7. Uredbe o EGF-u. Te mjere ne zamjenjuju pasivne mjere socijalne zaštite.

               32.Grčka je dostavila tražene podatke o djelovanjima koja su na temelju nacionalnog zakonodavstva ili kolektivnih ugovora obvezna za predmetno poduzeće. Potvrdila je da financijski doprinos iz EGF-a ne zamjenjuje ta djelovanja.

               Procijenjeni proračun

               33.Predviđeni ukupni troškovi iznose 10 780 000 EUR, u što su uključeni izdaci za usluge prilagođene potrebama u iznosu od 10 530 000 EUR i izdaci za aktivnosti pripreme, upravljanja, informiranja i promidžbe te kontrole i izvješćivanja u iznosu od 250 000 EUR.

               34.Ukupan financijski doprinos zatražen iz EGF-a iznosi 6 468 000 EUR (60 % ukupnih troškova).

                        Djelovanja

                        Predviđeni broj sudionika

                        Predviđeni trošak po sudioniku
                        (u EUR)

                        Predviđeni ukupni troškovi

                        (u EUR)

                        Usluge prilagođene potrebama (djelovanja na temelju članka 7. stavka 1. točaka (a) i (c) Uredbe o EGF-u)

                        Profesionalno usmjeravanje

                        1100

                        1250

                        1 375 000

                        Osposobljavanje, prekvalifikacija i strukovno osposobljavanje

                        1100

                        2690

                        2 960 000

                        Doprinos pokretanju poduzeća

                        200

                        15 000

                        3 000 000

                        Međuzbroj (a):

                        Postotak paketa usluga prilagođenih potrebama

                        –

                        7 335 000

                        (69,66 %)

                        Naknade i poticaji (djelovanja na temelju članka 7. stavka 1. točke (b) Uredbe o EGF-u)

                        Naknada za sudjelovanje

                        1100

                        1250

                        1 375 000

                        Naknada za osposobljavanje

                        900

                        1800

                        1 620 000

                        Naknada za mobilnost i doprinos troškovima putovanja na posao

                        100

                        2000

                        200 000

                        Međuzbroj (b):

                        Postotak paketa usluga prilagođenih potrebama:

                        –

                        3 195 000

                        (30,34 %)

                        Djelovanja na temelju članka 7. stavka 4. Uredbe o EGF-u

                        1. Aktivnosti pripreme

                        –

                        40 000

                        2. Upravljanje

                        –

                        110 000

                        3. Informiranje i promidžba

                        –

                        50 000

                        4. Kontrola i izvješćivanje

                        –

                        50 000

                        Međuzbroj (c):

                        Postotak ukupnih troškova

                        250 000

                        (2,32 %)

                        Ukupni troškovi (a + b + c):

                        –

                        10 780 000

                        Doprinos iz EGF-a (60 % ukupnih troškova)

                        –

                        6 468 000

               35.Troškovi djelovanja koja su u prethodnoj tablici utvrđena kao djelovanja na temelju članka 7. stavka 1. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Grčka je potvrdila da ta djelovanja ovise o aktivnom sudjelovanju ciljanih korisnika u traženju posla ili aktivnostima osposobljavanja.

               36.Grčka je potvrdila da troškovi ulaganja za samozapošljavanje, pokretanje poduzeća i radničko preuzimanje poduzeća neće premašiti 15 000 EUR po korisniku.

               Razdoblje prihvatljivosti izdataka

               37.Grčka je ciljanim radnicima i NEET-ovima 26. veljače 2016. počela pružati usluge prilagođene potrebama . Izdaci za djelovanja namijenjeni radnicima stoga će biti prihvatljivi za financijski doprinos iz EGF-a od 26. veljače 2016. do 26. veljače 2018. dok će izdaci za djelovanja namijenjeni NEET-ovima biti prihvatljivi za financijski doprinos iz EGF-a od 26. veljače 2016. do 31. prosinca 2017.

               38.Grčka je 26. veljače 2016. počela snositi administrativne izdatke za provedbu EGF-a. Izdaci za aktivnosti pripreme, upravljanja, informiranja i promidžbe te kontrole i izvješćivanja stoga su prihvatljivi za financijski doprinos iz EGF-a od 26. veljače 2016. do 26. kolovoza 2018.

               Komplementarnost s djelovanjima koja se financiraju iz nacionalnih fondova ili fondova Unije

               39.Izvor nacionalnog pretfinanciranja ili sufinanciranja je nacionalni program javnog ulaganja..

               40.Grčka je potvrdila da se za prethodno opisana djelovanja za koje prima financijski doprinos iz EGF-a neće primati i financijski doprinos iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               41.Grčka je navela da je usklađeni paket usluga prilagođenih potrebama sastavljen u dogovoru s predstavnicima ciljanih korisnika, Institutom rada opće konfederacije Grčke (GSEE) i Organizacijom za zapošljavanje radne snage (OAED)
                  18
               . Inicijalni sastanak održan je u ožujku 2015. kako bi se provjerila prihvatljivost potpore za bivše radnike poduzeća Supermarket Larissa. Nakon raznih kontakata između Ministarstva rada, socijalne sigurnosti i društvene solidarnosti i predstavnika radnika, u srpnju 2015. dogovoreni su predloženi zahtjev i sadržaj integriranog paketa mjera.

               Sustavi upravljanja i kontrole

               42.Zahtjev sadržava opis sustava upravljanja i kontrole kojim se utvrđuju nadležnosti uključenih tijela. Grčka je obavijestila Komisiju da će financijskim doprinosom upravljati i da će ga kontrolirati ista tijela koja upravljaju financiranjem iz Europskog socijalnog fonda (ESF) u Grčkoj te ga kontroliraju. Tijelo za provedbu mjera ESF-a (EYE-EKT) djelovat će kao upravljačko tijelo, Odbor za financijsku kontrolu Glavnog tajništva za fiskalnu politiku Ministarstva financija djelovat će kao revizorsko tijelo, dok će Posebna služba za ovjeravanje i provjeravanje sufinanciranih programa Ministarstva gospodarstva, infrastrukture, špedicije i turizma djelovati kao tijelo za ovjeravanje.

               Obveze predmetne države članice

               43.Grčka je dostavila sva potrebna jamstva u pogledu sljedećeg:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi koji se odnose na kolektivno otpuštanje, a koji su utvrđeni nacionalnim zakonodavstvom i zakonodavstvom EU-a,

               –za predložene mjere neće se primati financijska potpora iz drugih fondova ili financijskih instrumenata Unije te će se spriječiti dvostruko financiranje,

               –predložene mjere nadopunjavat će se mjerama koje se financiraju iz strukturnih fondova,

               –financijski doprinos iz EGF-a bit će u skladu s postupovnim i materijalnim pravilima Unije o državnim potporama.

               UTJECAJ NA PRORAČUN

               Proračunski prijedlog

               44.EGF ne smije premašiti najveći godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se utvrđuje višegodišnji financijski okvir za razdoblje 2014. – 2020.
                  19

               45.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u i uzela u obzir broj ciljanih korisnika, predložene mjere te predviđene troškove, Komisija predlaže da se radi osiguravanja financijskog doprinosa za zahtjev mobilizira EGF u iznosu od 6 468 000 EUR, što predstavlja 60 % ukupnih troškova predloženih mjera.

               46.Predloženu će odluku o mobilizaciji EGF-a zajednički donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  20
               .

               Povezani akti

               47.Komisija će istodobno s podnošenjem ovog Prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 6 468 000 EUR u odgovarajuću proračunsku liniju.

               48.Komisija će istodobno s donošenjem navedenog Prijedloga odluke o mobilizaciji EGF-a provedbenim aktom donijeti odluku o financijskom doprinosu koja će stupiti na snagu na dan na koji Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji
                  (zahtjev iz Grčke – EGF/2015/011 GR/Supermarket Larissa)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  21
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  22
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha Europskog fonda za prilagodbu globalizaciji (EGF) je pružanje potpore otpuštenim radnicima i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine nastalih zbog globalizacije, zbog nastavka svjetske financijske i gospodarske krize ili nove svjetske financijske i gospodarske krize te kako bi im se pomoglo da se ponovno uključe u tržište rada.

               (2)EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013
                  23
               .

               (3)Grčka je 26. studenoga 2015. podnijela zahtjev EGF/2015/011 GR/Supermarket Larissa za financijski doprinos iz EGF-a, nakon otpuštanja u poduzeću Supermarket Larissa ABEE u Grčkoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)U skladu s člankom 6. stavkom 2. Uredbe (EU) br. 1309/2013 Grčka je odlučila osigurati usluge prilagođene potrebama sufinancirane iz EGF-a i za 543 mladih koji nisu zaposleni, ne školuju se i ne osposobljavaju (NEET-ovi).

               (5)Stoga bi trebalo mobilizirati EGF kako bi se za zahtjev koji je podnijela Grčka osigurao financijski doprinos u iznosu od 6 468 000 EUR.

               (6)Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a.

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2016. osigurava se 6 468 000 EUR iz Europskog fonda za prilagodbu globalizaciji za odobrena sredstva za preuzimanje obveza i odobrena sredstva za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja Odluke]*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 855.

                     (2)
                  U smislu članka 3. Uredbe o EGF-u.

                     (3)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.)

                     (4)
                  SL L 393, 30.12.2006., str. 1.

                     (5)
                  U skladu s člankom 7. stavkom 4. Uredbe (EU) br. 1309/2013

                     (6)
                  422 zaposlenika i 135 radnika-vlasnika

                     (7)
                  Oznaka: nama_fcs_k

                     (8)
                  http://www.inegsee.gr/wp-content/uploads/2014/07/Symperasmata.pdf

                     (9)
                  U Grčkoj prag siromaštva iznosi 5708 EUR godišnje po osobi (za pojedince), odnosno 11 986 EUR za kućanstva koja se sastoje od dvije odrasle osobe i dvoje djece do 14 godina.

                     (10)
                  EGF/2010/010 CZ Unilever, COM(2011) 61
                     EGF/2010/016 ES Aragón retail, COM(2010) 615
                     EGF/2011/004 GR ALDI Hellas, COM(2011) 580
                     EGF/2014/009 GR Sprider Stores, COM(2014) 620
                     EGF/2014/013 GR Odyssefs Fokas, COM(2014) 702

                     (11)
                  Obuhvaćeno je razdoblje od siječnja 2014. do studenoga 2015.

                     (12)
                  Obuhvaćene su velike prodavaonice hrane i prodavaonice specijalizirane za prodaju hrane, pića i duhana

                     (13)
                  Izvor: ILO

                     http://www.ilo.org/global/research/global-reports/global-employment-trends/2014/WCMS_233936/lang--en/index.htm

                     (14)
                  Eurostat oznaka tsdec450

                     (15)
                  Izvor: Eurostat [oznake (lfst_r_lfe2emprt) i (lfsi_emp_a)]

                     (16)
                  Izvor: Eurostat oznaka [lfst_r_lfu2ltu]

                     (17)
                  Zakon 4019/2011

                     (18)
                  O.A.E.D. je glavni instrument provedbe vladine politike zapošljavanja. Radi se o pravnoj osobi javnog prava, izravno odgovornoj Ministarstvu rada i socijalnih poslova.

                     (19)
                  SL L 347, 20.12.2013., str. 884.

                     (20)
                  SL C 373, 20.12.2013., str. 1.

                     (21)
                  SL L 347, 20.12.2013., str. 855.

                     (22)
                  SL C 373, 20.12.2013., str. 1.

                     (23)
                  Uredba Vijeća (EU, Euratom) br. 1311/2013 kojom se uspostavlja višegodišnji financijski okvir za razdoblje 2014. ‒ 2020. (SL L 347, 20.12.2013., str. 884.)


               EUROPSKA KOMISIJA
            Bruxelles, 30.9.2015.
            COM(2015) 486 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji instrumenta fleksibilnosti radi hitnih proračunskih mjera u okviru Europskog migracijskog programa

               OBRAZLOŽENJE

               Uredbom Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  1
                omogućuje se mobilizacija instrumenta fleksibilnosti radi financiranja jasno utvrđenih rashoda koji se nisu mogli financirati unutar gornjih granica raspoloživih za jedan ili više naslova višegodišnjeg financijskog okvira.

               U skladu s člankom 11. Uredbe Vijeća br. 1311/2013 i točkom 12. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju
                  2
               , nakon što su se ispitale sve mogućnosti za preraspodjelu odobrenih sredstava te se iskoristila nedodijeljena razlika iz naslova za rashode Sigurnost i građanstvo (naslov 3.), Komisija predlaže mobilizaciju instrumenta fleksibilnosti. Ta mobilizacija odnosi se na iznos od 66,1 milijuna EUR iznad gornje granice naslova 3. višegodišnjeg financijskog okvira, a namijenjena je financiranju potpore mjerama za upravljanje izbjegličkom krizom.

               Odobrena sredstva za plaćanje povezana s predloženom mobilizacijom instrumenta fleksibilnosti iznose 52,9 milijuna EUR za 2016. i 13,2 milijuna EUR za 2017.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji instrumenta fleksibilnosti radi hitnih proračunskih mjera u okviru Europskog migracijskog programa

               EUROPSKI PARLAMENT I VIJEĆE EUROPSKE UNIJE,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju
                  3
               , a posebno njegovu točku 12.,

               uzimajući u obzir prijedlog Europske komisije,

               budući da:

               (1)Člankom 11. Uredbe Vijeća br. 1311/2013 kojom se uspostavlja višegodišnji financijski okvir za razdoblje 2014. – 2020.
                  4
                uspostavljen je instrument fleksibilnosti do iznosa od 471 milijun EUR godišnje (u cijenama iz 2011.).

               (2)Nakon što su se ispitale sve mogućnosti za preraspodjelu odobrenih sredstava u okviru gornje granice rashoda naslova Sigurnost i građanstvo (naslov 3.), Komisija predlaže mobilizaciju 66,1 milijuna EUR instrumentom fleksibilnosti radi financiranja mjera u području migracija.

               (3)Odobrena sredstva za plaćanje povezana s predloženom mobilizacijom instrumenta fleksibilnosti iznose 52,9 milijuna EUR za 2016. i 13,2 milijuna EUR za 2017,

               DONIJELI SU OVU ODLUKU:

               Članak 1.

               U općem proračunu Europske unije za financijsku godinu 2015. instrument fleksibilnosti upotrebljava se kako bi se odobrena sredstva za preuzimanje obveza povećala za 66,1 EUR iznad gornje granice rashoda naslova Sigurnost i građanstvo (naslov 3.).

               Taj će se iznos upotrijebiti za financiranje mjera za upravljanje izbjegličkom krizom.

               Odobrena sredstva za plaćanje povezana s predloženom mobilizacijom instrumenta fleksibilnosti iznose 52,9 milijuna EUR za 2016. i 13,2 milijuna EUR za 2017.

               Članak 2.

               Ova se Odluka objavljuje u Službenom listu Europske unije.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 884.

                     (2)
                  SL C 373, 20.12.2013., str. 1.

                     (3)
                  SL C 373, 20.12.2013., str. 1.

                     (4)
                  SL L 347, 20.12.2013., str. 884.